
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 147
                                                         din 28 septembrie 2017
                privind aprobarea rectificării bugetului general al unității administrativ-teritoriale pe anul 2017
             Consiliul Local al Municipiului Sighişoara, întrunit în şedinţă ordinară,   
             Luând act de proiectul de hotărâre și referatul de aprobare al Primarului municipiului, în calitate de inițiator, înregistrat cu nr. 25.219/21.09.2017, calitate conferită de prevederile art. 33 din Legea nr. 393/2004 privind Statutul aleșilor locali, cu modificările și completările ulterioare, coroborat cu prevederile art. 45 alin. (6) din Legea nr. 215/2001, Legea Administrației publice locale, republicată, cu modificările și completările ulterioare;   

Ținând cont de Decizia nr. 23.484/01.09.2017 a Șefului Administrației Județene a Finanțelor Publice Mureș, prin care se aprobă repartizarea în trimestrul III, anul bugetar 2017, pe unitățile administrativ - teritoriale din județul Mureș a sumelor defalcate din T.V.A. pentru finanțarea cheltuielilor descentralizate la nivelul comunelor, orașelor și municipiilor, partea destinată finanțării cheltuielilor cu salariile, sporurile, indemnizațiile și alte drepturi salariale în bani stabilite prin lege, precum și contribuțiile aferente acestora pentru unitățiile de învățământ preuniversitar de stat, sumă aflată în rezervă la nivelul județului Mureș, conform anexei, care face parte integrantă din această decizie;

Ținând cont de Decizia nr. 24.898/20.09.2017 a Șefului Administrației Județene a Finanțelor Publice Mureș, prin care se aprobă retragerea și disponibilizarea la bugetul de stat a unor sume reprezentând sume defalcate din T.V.A. pentru finanțarea cheltuielilor descentralizate la nivelul comunelor, orașelor și municipiilor, partea destinată finanțării drepturilor asistenților personali ai persoanelor cu handicap grav și a indemnizațiilor acordate persoanelor cu handicap, pentru anul 2017 și partea destinată finanțării drepturilor stabilite de Legea nr. 248/2015 privind plata stimulentelor educaționale acordate copiilor provenind din familii defavorizate în scopul stimulării participării în învățământul preșcolar, pentru anul 2017, precum și redistribuirea între unele unități administrativ-teritoriale din județul Mureș, a unor sume defalcate din T.V.A. pentru finanțarea cheltuielilor descentralizate la nivelul comunelor, orașelor și municipiilor, partea destinată finanțării drepturilor asistenților personali ai persoanelor cu handicap grav și a indemnizațiilor acordate persoanelor cu handicap, pentru anul 2017 și partea destinată finanțării drepturilor stabilite de Legea nr. 248/2015 privind plata stimulentelor educaționale acordate copiilor provenind din familii defavorizate în scopul stimulării participării în învățământul preșcolar, pentru anul 2017, conform anexei nr. 1, care face parte integrantă din această decizie;
Ținând cont de  prevederile Legii nr. 6/2017, Legea bugetului de Stat pe anul 2017;

Văzând prevederile Legii nr. 273/2006, privind finanțele publice locale, cu modificările și completările ulterioare, cu precădere cele ale art. 19 alin. (2);

Ținând cont de prevederile Legii nr. 52/2003 privind transparența decizională în administrația publică, republicată, cu precădere cele ale art. 7 alin. (13);
 Având în vedere Raportul de specialitate cu nr. 25.218/21.09.2017 al Biroului Buget, Contabilitate, Salarizare, prin care se justifică necesitatea rectificării bugetului general al unității administrativ - teritoriale  pe anul 2017, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;

În baza art. 36 (2) lit. “b”, (4) lit. “a”, art. 45 (2) lit. ”a” și a art. 115 (1) lit. “b” din Legea nr. 215/2001, Legea administraţiei publice locale, cu modificările și completările ulterioare,
       H O T Ă R Ă Ş T E:
Art. 1. Se aprobă rectificarea bugetului general al unității administrativ – teritoriale pe anul 2017, conform anexei nr. 1, care face parte integrantă din prezenta hotărâre.

Art. 2. Se aprobă detalierea privind cheltuielile pe articole şi aliniate pentru capitolele de cheltuieli finanţate din toate bugetele.

Art. 3. Se aprobă lista de investiţii, conform anexei nr. 2, care face parte integrantă din prezenta hotărâre.

Art. 4 Se aprobă utilizarea sumei de 6.471.000 lei din excedentul bugetului local al anului precedent pentru finanțarea cheltuielilor secțiunii de dezvoltare.

              Art. 5. Se aprobă rectificarea bugetului de venituri proprii și subvenţii, conform anexei nr. 3 care face parte integrantă din prezenta hotărâre.


Art. 6. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, Biroul Buget, Contabilitate, Salarizare - Direcţia economică și serviciile de specialitate din cadrul Municipiului Sighișoara.

Art. 7.  Prin grija d-nei Bizo Anca, Secretar al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

     Matei Ovidiu – Daniel   
                                                                                         Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 12 voturi ”pentru”, 4 voturi ”împotrivă” și 2 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  2 ex. Biroul Buget, Contabilitate, Salarizare - Direcţia Economică.
  8 ex. 
B.A.

